Savet e veze chatal evit o chig pe o laezh. E Breizh e oa a-bouez al laezh e buhez an dud: amann evit fardañ boued, laezh dous evit ober krampouezh, laezh-ribod da evañ, pe da zebriñ gant patatez, gant kaletez e Breizh-Uhel. Ouzhpenn-se e challed gwerzhañ an amann er marchad (diaesoch evit al laezh), ha kement-se a zegase un tamm archant en ur bed ma veve an dud en un ekonomiezh kloz.